text: [{"text_idx": "#000001", "text": "Hjalti: - Vit sp\u00e6la ein heilt o\u0301tru\u0301liga go\u0301\u00f0an fyrra ha\u0301lvleik (og so go\u0301\u00f0an hev\u00f0i eg ikki v\u00e6nta\u00f0)"}, {"text_idx": "#000002", "text": "F\u00f8royskur ungdo\u0301mshondbo\u0301ltur to\u0301k enn einafer\u00f0 eina sto\u0301rtjo\u0301\u00f0 a\u0301 bo\u0301li, ta\u0301 i\u00f0 f\u00f8royska U18-landsli\u00f0i\u00f0 hja\u0301 monnum vann sannf\u00f8randi sigur a\u0301 Norra"}, {"text_idx": "#000006", "text": "Les dystarfra\u0301grei\u00f0ing fra\u0301 hsf.fo: U18-menn tryggan sigur a\u0301 Noreg. (try\u0301st)"}, {"text_idx": "#000007", "text": "Venjarin er fegin um sigurin og um at hetta li\u00f0i\u00f0 endiliga er sloppi\u00f0 at royna seg i\u0301mo\u0301ti \u00f8\u00f0rum tjo\u0301\u00f0um."}, {"text_idx": "#000009", "text": "Og vit m\u00f8ta so einari tjo\u0301\u00f0, sum kanska er topp-6 ella topp-8 i\u0301 heiminum, og vit sp\u00e6la ein heilt o\u0301tru\u0301liga go\u0301\u00f0an fyrra ha\u0301lvleik - og ta\u00f0 ma\u0301 eg siga, at so go\u0301\u00f0an ha\u0301lvleik hev\u00f0i eg ikki v\u00e6nta\u00f0."}, {"text_idx": "#000011", "text": "F\u00f8royar vo\u0301ru greitt betra li\u00f0i\u00f0 i\u0301 fyrra ha\u0301lvleiki, og landsli\u00f0svenjarin hev\u00f0i ikki tora\u00f0 at v\u00e6nta, at ta\u00f0 skuldi ganga so v\u00e6l i\u0301 fyrsta dystinum."}, {"text_idx": "#000012", "text": "- Eg eri ovfarin av, at vit kunnu kla\u0301ra okkum so v\u00e6l i\u0301 fyrra ha\u0301lvleiki."}, {"text_idx": "#000013", "text": "- Teir fyrstu 40-45 minuttirnar i\u0301 dag sp\u00e6ldu vit o\u0301tru\u0301liga v\u00e6l sum li\u00f0, sta\u00f0festir venjarin."}, {"text_idx": "#000014", "text": "Dreingirnir hava veri\u00f0 hugago\u0301\u00f0ir ho\u0301ast avly\u0301singar"}, {"text_idx": "#000015", "text": "Spenningurin um at si\u0301ggja hendan a\u0301rgangin i\u0301mo\u0301ti \u00f8\u00f0rum tjo\u0301\u00f0um hevur eisini veri\u00f0 sto\u0301rur hja\u0301 landsli\u00f0svenjarunum, Hjalta Mohr Jacobsen og Djo\u0301na Gaard Joensen, sum saman vi\u00f0 leikararunum ma\u0301ttu brynja seg vi\u00f0 toli i\u0301 ha\u0301lvtanna\u00f0 a\u0301r."}, {"text_idx": "#000016", "text": "- Vit skuldu vera til eina kapping ni\u00f0ri. Og so skuldi vit sp\u00e6lt eina kapping i\u0301 Sv\u00f8ri\u0301ki. Og so skuldu vit sp\u00e6lt ein vinardyst i\u0301mo\u0301ti I\u0301slandi - Men alt var\u00f0 avly\u0301st."}, {"text_idx": "#000017", "text": "Men dreingirnir hava veri\u00f0 hugago\u0301\u00f0ir og hava vant v\u00e6l, ho\u0301ast vit ikki eru slopnir at sp\u00e6la dyst, grei\u00f0ir Hjalti fra\u0301."}, {"text_idx": "#000018", "text": "Sp\u00e6la dyst sleppa dreingirnir n\u00e6sta summmar, og ta\u00f0 eru vor\u00f0i\u00f0 sum dystir."}, {"text_idx": "#000019", "text": "Hesir venjingardystirnir i\u0301mo\u0301ti Norra eru partur av fyrireikingum til U18-EM-endasp\u00e6li\u00f0 n\u00e6sta summar, har F\u00f8royar luttaka. Vit spyrja hvussu vo\u0301nirnar til EM eru."}, {"text_idx": "#000022", "text": "Og \u00e6tlanirnar eru eisini grei\u00f0ar fyri hv\u00f8nn einasta leikara fram til n\u00e6sta summar, sigur venjarin."}, {"text_idx": "#000023", "text": "- Hv\u00f8r leikari i\u0301 ho\u0301pinum veit hvat hann skal arbei\u00f0a vi\u00f0, fyri at taka lut a\u0301 hesum li\u00f0num. Vit hava lagt eina langti\u0301\u00f0ar\u00e6tlan fyri hv\u00f8nn einstakan leikara. Vit royna at byggja b\u00e6\u00f0i eitt verjukonsept og a\u0301lopskonsept upp, sum vit skulu bru\u0301ka sum fra\u0301 li\u0301\u00f0ur."}, {"text_idx": "#000025", "text": "- So vit byggja ta\u00f0 stilt og ro\u0301ligt upp, sigur landsli\u00f0svenjarin, a\u0301\u00f0renn vit spyrja um ta\u00f0 merkir at ta\u00f0 so ver\u00f0ur upp aftur betri sum fra\u0301 li\u0301\u00f0ur. Men venjarin vil hava okkum ni\u00f0ur a\u0301 j\u00f8r\u00f0ina aftur, og vi\u0301sir a\u0301, at har er framvegis no\u0301gv sum skal betrast:"}, {"text_idx": "#000026", "text": "- Fyrri ha\u0301lvleikur var so go\u0301\u00f0ur, at vit skulu ikki v\u00e6nta alt ov no\u0301gvar afturat av hasum."}, {"text_idx": "#000027", "text": "Seinasta korteri\u00f0 i\u0301 seinna ha\u0301lvleiki var eitt sindur ke\u00f0iligt, men hetta er eisini fyrstu fer\u00f0 at vit sp\u00e6la dyst saman."}, {"text_idx": "#000029", "text": "- Vit hava havt alt fokusi\u00f0 a\u0301 okkum sja\u0301lvar, og nu\u0301 kunnu vit so fyrireika okkum til hvat Norra kemur vi\u00f0 til seinna dyst."}, {"text_idx": "#000031", "text": "Ta\u00f0 er \u00f8giliga no\u0301gv, sum vit kunnu gera betri. So har er no\u0301gv at bru\u0301ka orku uppa\u0301 til leygardagin, sigur ein fegin Hjalti Mohr Jacobsen eftir f\u00f8royska sigurin a\u0301 Norra."}]